VG-børsen

VG-børsen var fra 1962 til 2022 en årlig rangering av spillerne i eliteserien i fotball for menn. Vinneren av rangeringen ble allment akseptert som «Årets spiller i norsk fotball». 

Gjennom sesongen ga VGs journalister børskarakterer til alle spillere i alle eliteseriekamper, på en skala fra 1 til 10. Med svært få unntak fikk alle spillere i alle kamper mellom 3 og 8. I helt spesielle tilfelle ble karakterene 1, 2, 9 og 10 benyttet. 

Den endelige resultatlisten ved sesongslutt hadde mellom 100 og 200 navn, cirka 10–12 navn fra hver klubb. Ofte var over 20 spillere på banen, men en regel sa at man må ha spilt minimum 30 minutter i minimum 60 % av kampene for å komme med på listen, det vil si 18 kamper. 

Foran 2023-sesongen kuttet VG ned på antall journalister som jobbet med norsk fotball, og VG-børsen ble dermed nedlagt.

Årets spiller i norsk fotball
1962: Sverre Andersen, Viking.
1963: Bjarne Hansen, Vålerengen.
1964: Kjell Kaspersen, Skeid.
1965: Edgar Stakset, Steinkjer.
1966: Finn Thorsen, Skeid.
1967: Nils Arne Eggen, Rosenborg.
1968: Odd Iversen, Rosenborg.
1969: Trygve Bornø, Skeid.
1970: Tor Alsaker-Nøstdahl, Strømsgodset.
1971: Geir Karlsen, Rosenborg.
1972: Per Haftorsen, Fredrikstad.
1973: Per Pettersen, Frigg.
1974: Harry Hestad, Molde.
1975: Harry Hestad, Molde.
1976: Svein Kvia, Viking.
1977: Helge Karlsen, Brann og Tom Lund, Lillestrøm.
1978: Svein Mathisen, Start.
1979: Harald Berg, Bodø/Glimt.
1980: Åge Hareide, Molde.
1981: Tom Lund, Lillestrøm.
1982: Per Egil Nygård, Bryne.
1983: Øivind Tomteberget, Kongsvinger.
1984: Per Egil Ahlsen, Fredrikstad.
1985: Trond Sollied, Rosenborg.
1986: Tom Sundby, Lillestrøm.
1987: Per Egil Ahlsen, Brann.
1988: Thor André Olsen, Molde.
1989: Bård Bjerkeland, Lillestrøm.
1990: Einar Rossbach, Tromsø.
1991: Dag Riisnæs, Kongsvinger.
1992: Erik Mykland, Start. 
 1993: Runar Berg, Bodø/Glimt 6,14
 1994: Øyvind Leonhardsen, Rosenborg 6,33Spillerbørsen - Eliteserien 1994 / 1994. vglive.no
 1995: Petter Rudi, Molde 6,04
 1996: Rune Tangen, Moss 5,96
 1997: Erik Hoftun, Rosenborg 5,85
 1998: Erik Hoftun, Rosenborg 6,43
 1999: Trond Andersen, Molde 6,06
 2000: Ørjan Berg, Rosenborg 5,67
 2001: Erik Hoftun, Rosenborg 5,96
 2002: Ørjan Berg, Rosenborg 5,78
 2003: Ørjan Berg, Rosenborg 5,96
 2004: Robbie Winters, Brann 5,65
 2005: Alex Valencia, Start 5,73
 2006: Per Nilsson, Odd 5,71
 2007: Somen Tchoyi, Stabæk 5,96
 2008: Alanzinho, Stabæk 5,92
 2009: Makhtar Thioune, Molde 6,08
 2010: Anthony Annan, Rosenborg 5,69
 2011: Rodolph Austin, Brann 5,96
 2012: Magnus Wolff Eikrem, Molde 5,81
 2013: Stefan Johansen, Strømsgodset 6,07Spillerbørsen - Eliteserien / 2013. vglive.no
 2014: Jone Samuelsen, Odd 6,04Jone årets spiller i VG . varden.no (10. november 2014)
 2015: Pål André Helland, Rosenborg 6,14Helland ble årets spiller i VG . rbk.no (9. november 2015)
 2016: Mike Jensen, Rosenborg 5,96Årets spiller vglive.no (6. november 2016)
 2017: Samuel Adegbenro, Viking og Rosenborg 6,04
 2018: Erling Braut Haaland, Molde 5,70
 2019: Magnus Wolff Eikrem, Molde 6,05
 2020: Jens Petter Hauge, Bodø/Glimt 6,94
 2021: Patrick Berg, Bodø/Glimt 6,12
 2022: Amahl Pellegrino, Bodø/Glimt 5,91

Referanser

Kilder
Årets spiller for årene 1962–1992:
Årets spiller fra 1993: Spillerbørsen. vglive.no

Kategori:Eliteserien i fotball for menn
Kategori:Verdens Gang
Kategori:Utmerkelser etablert i 1962
Kategori:Opphør i 2022